Siguroddur hefur staðið sig gríðarlega vel í keppnum á árinu og tók þátt í öllum stærstu mótum hestamanna á árinu . Á Hestaþingi Snæfellings sem einnig var úrtaka fyrir Landsmót hestamanna mætti hann með fjóra hesta og náði að koma þeim öllum inná landsmót . Á landsmótinu stóð hann sig gríðarlega vel , eftir að hafa unnið B úrslit og unnið sig uppí A úrslit þá endaði hann í 4. sæti . Á Íslandsmóti hestamanna var hann með Stegg frá Hrísdal í bæði Fjórgangi og Tölti og endaði í 2. sæti í fjórgang og 3. sæti í tölti . Á Reykjavíkurmeistaramótinu var Siguroddur með Stegg í tölti og endaði þar í 4. sæti . Feif Wold Ranking listinn sem er listi yfir allar keppnir sem haldnar eru í heiminum á íslenska hestinum og þar er Siguroddur mjög ofarlega í Tölti og Fjórgang . Vignir Snær er uppalinn í Víkingi Ó. en hann var í lykilhlutverki liðsins sumarið 2018 og skoraði tvö mörk þegar liðið endaði í 4. sæti 1. deildar og komst alla leið í undanúrslit bikarkeppninnar . Vignir , sem er 22 ára , er með mikinn baráttuanda sem smitar út frá sér . Hann er frábær liðsmaður innan sem utan vallar . Víkingshjartað slær ört í Vigni . Berglind Gunnarsdóttir byrjaði snemma í körfubolta og hefur hún spilað vel yfir 287 leiki með unglinga - stúlkna - og mfl . Snæfells einnig hefur hún leikið 21 landsleik og 18 leiki með yngri landsliðum . Berglind er í krefjandi námi og átt við þrálát meiðsli að stríða en slær ekkert af , alltaf tilbúinn að mæta á æfingar , leiki og landsleik þar sem hún hefur verið fastamaður undanfarinn ár . Berglind hefur alltaf staðið sig vel bæði utanvallar sem innan . Á síðasta tímabili skoraði hún 13,1 stig að meðaltali í leik , tók 5,1 frákast , gaf 2,7 stoðsendingar og var með 11,6 framlagsstig í leik . Berglind er með betri varnarmönnum deildarinnar og hefur fengið mörg verðlaun fyrir sína spilamennsku . Nálgun og elja Berglindar er öðrum til fyrirmyndar . Skotíþróttamaður HSH 2018 – Jón Pétur Pétursson , Skotfélag Snæfellsness Jón Pétur hefur verið formaður félagsins frá árinu 2011 . Frá því að hann tók við stjórninni hefur félagið vaxið og dafnað , fjöldi félagsmann hefur aukist mikið og viðburðum félagsins einnig . Hefur hann verið mjög drífandi í þeirri uppbyggingu sem átt hefur sér stað og varið ómæltum tíma í að sinna málum félgsins . Hannaði hann skothús félagsins sem er í byggingu , aflað fjölda stykja fyrir félagið og sinnt málum þess að mikilli elju . Hefur hann alltaf verið boðinn og búinn að aðstoða annað skotfólk við hin ýmsu mál . Jón Pétur gerir oftast lítið úr þeirri vinnu sem hann vinnur fyrir félagið en er óspar á að hrósa öðrum fyrir þeirra störf . Skotfélag Snæfellsness væri ekki eins án hans og nú er komin tími á að hann fá það hrós sem hann á svo sannarlega skilið . Stjórn Skotfélag Snæfellsness hefur verið að skila miklu og góðu starfi á síðustu árum . Þeir hafa markvist unnið að því að fjölga í félagatalinu sínu með átaki í öflun félaga . Á fáum árum hefur félagatalið farið úr 19 í 172 félaga . Félagið hefur haldið úti góðu kvennastarfi með mikilli aukningu kvenna í skotíþróttum . Haldið námskeið fyrir nýliða , verið með vopnasýningar , ásamt öflugu mótahaldi . Einnig hefur félagið staðið fyrir mikilli uppbyggingu á íþróttasvæði sínu . Byggt hefur verið skothús , steypt borð fyrir riffilskot , svæðið snyrt og lagfært . Jafnframt geta þess að öll skýrsluskil til HSH hefur verið mjög góð , greinagóð skýrsla um störf félagsins ásamt myndum . Öll vinna og umgjörð hefur verið til mikill fyrirmyndar . Við metum störf Skotfélagsins mikils og félagið vel að Vinnuþjark HSH komið .